Bjørnholt videregående skole

# **Referat**

|  |
| --- |
| Driftsstyret |

|  |  |
| --- | --- |
| **Tilstede:** Marianne T. Bråthen (Rektor), Henrik Carelius (ekstern representant), Jan Erik Ljøner (ekstern representant), Ajda Ademovska (ekstern representant), Linn Beate Kaald Thoresen (ansatte representant), Snorre Haabeth (ansatte vararepresentant), Hannan Hassan Mahamud (elevrepresentant) og Hamad Ali (referent)  **Forfall:** Stian L. Syversen (Ass.rektor) |  |
| **Referent: Hamad Ali** |  |
| **Møtested: B142** |  |
| **Møtetid:** 11.09.2024 kl.17.00-19.00 |  |

**Sak 27/37-24 Godkjenning av innkalling og referatet, samt saker til eventuelt.**

Innkallingen ble godkjent. Det var ingen innspill til referatet fra forrige møte.

Det var ingen saker til eventuelt.

**Sak 28/37-24 Info fra ledelsen - orientering**

Foresattmøte Vg1 den 04.09.2024. Godt oppmøte med 110 til sammen.

Ultimaprosjekt åpning 12.09.24 på Deichmann Holmlia. Et prosjekt våre IM-elever er del av.

Heia Eidene tur for Vg1 elever 18.09.24 – 20.09.24.

Evaluering av plandagene – gjennomsnittlig vurdering 3.54. Digital plandag trakk ned på gjennomsnittet med 2.2 i vurdering.

**Sak 29/37-24 Saker fra elever - orientering**

For skoleåret 2024/25 ønsker elevrådet:

* Utenlandstur for vg3
* Russekultur
* Skoleball
* Vanndispenser i kjelleren (St3)
* Elevrådsleder har deltatt i et møte med elevrådsrepresentanter fra andre Osloskoler som omhandlet russekultur. Det jobbes med å bringe russekultur/ny alternativ kultur til Bjørnholt vgs. Formålet er å markere avgangselever.

Rektor orienterer om at utenlandstur andre skoler har er rammet i fag med ekstern støtte på faglig grunnlag. Skolens budsjett har ikke rammer for en slik tur.

Skolen er i en prosess der det innhentes et tilbud på vanndispenser.

**Sak 30/37-24 Saker fra ansatte - orientering**

Representanter for ansatte informerer om en veldig fin start med elever som har kommet godt i gang med fag. Vi har innført mobilfri skole som har gått over all forventning. Eidene tur med Vg1 elever, hele Vg3 trinnet skal på utflukt. Morsomt med faglige utflukt.

**Sak 31/37-24 Revidert aktivitetsplan – Inntaket H24**

Se vedlegg. Rektor orienterer om skolens resultat på fullført og bestått for samtlige elever for skoleåret 2023/24. Mål for BHV 74,1%, oppnådd 77,3%.

Gjennomsnittlig inntakssnitt for BHV er på 29,3. ST 33,8, IM 25,6, El 27,8.

Revidert aktivitetsplan: Justert ned med 1 klasse på ST. Unngikk overtallighet ved å trekke tilbake en stillingsutlysning på 100% stilling. Vg3 i skole: 3EL og 3IM 1 klasse startet opp.

Viktig å analysere langtidsutviklingen av tallene slik at skolen er forberedt på elevtallsutviklingen.

DS tar informasjonen til etterretning.

**Sak 32/37-24 Skolestart og skolestartsrigg**

Skolen hadde en hendelse mellom to elever rett etter kl 13.00 den 19.08.24. Skolestartsrigg har en kryptert varslingsapp som gjorde at voksne var raskt til stedet og fikk kontroll på situasjonen. Politiet var allerede på skolen og fikk evakuert området raskt. Beredskapsgruppen har hatt møter samme dag der videre forløp med info, m.m. ble koordinert. Ble sendt ut sms til elever, ansatte og foresatte, lagt ut info på skolens hjemmeside, Politi og BHT engasjert til fellestid påfølgende dag, og plan utarbeidet for gjennomgang med elever om hendelsen.

Tilbakemeldingene er at skolen har fulgt opp hendelsen godt.

Elevrådsleder informerer om at hun befant seg i området og opplevde at voksne håndterte situasjonen godt ved å evakuere elever i området på en behersket og rolig måte. Videre er det viktig at mediene er klar over at deres negative og dømmende artikler faktisk påvirker og setter elevene i dårlig lys. Veldig fint at ledelsen dempet ned situasjonen fremfor å eskalere det, noe som gjør det enklere for elevene å sette dette bak seg og se fremover.

Rektor orienterer om skolestartsrigg. I år hadde vi:

* Utekontakter på skolen 4 dager på skolen, i en 3 ukers periode
* Minst to politibetjenter innom skolen de første 2 ukene
* En rådgiver fra OT-Ulven tilstede de to første ukene
* Nav veileder tilgjengelig for elever som ikke hadde fått plass på skolen
* Handlingsplan for navngitte elever som har rett på spesialundervisning, assistent eller fare for
* SMS-gruppe og oppstartsmøte hver uke

DS tar informasjonen til etterretning.

**Sak 33/37-24 Økonomi**

Skolen har et merforbruk på kr. 14. 000 pr 31.07.24.

**Sak 34/37-24 Bemanning i ledelsen**

Avdelingsleder på elektro, Ramyar Baban, slutter og har siste arbeidsdag 30.09.24. Ny avdelingsleder, Øyvind Willy Wilksaas starter 01.11.24.

Marte Bakkelund i foreldrepermisjon, Øyvind Korbi vikar.

Susanne Alnæs Vatne sluttet 31.07.24, Amund Mikarlsen ansatt som ny AKS-leder fra 01.08.24.

DS tar informasjonen til etterretning.

**Sak 35/37-24 Prosjekt for yrkesfag**

Orientering til driftsstyre. Skolen jobber for å få på plass et pilotprosjekt der vi etterutdanner fellesfagslærere til å ta fagbrev i el.

Generelt strever Osloskolene med å rekruttere lærere med fagbrev innen el. Vi ønsker å finne motiverte ansatte med lektorutdanning til å ta fagbrev i el. Det er satt en arbeidsgruppe sammen med UDA der vi skal se ulike veier til målet. BHV leder arbeidsgruppen.

**Sak 36/37-24 Møteplan for DS**

Forslag til møteplan for skoleåret 2024/2025:

* 11.09.24 ​
* 13.11.24 ​
* 15.01.25 ​
* 26.03.25 ​
* 04.06.25

**Sak 37/37-24 Eventuelt**

* Det var ingen saker til eventuelt.

**Neste møte er 13.11.24**